સામૂહિક બળાત્કારનો ભોગ થનારી કોઈ સ્ત્રી આવું કહે તે વાત માનવામાં ના આવે પણ તે હકીકત છે. અમેરિકાના શિકાગોમાં સામૂહિક બળાત્કારનો ભોગ બનનારાં સપના ભાવનાની પણ આમ કહે છે. તેઓ કહે છે કે બળાત્કારીઓને માફ કરી દેવા જોઈએ. તેમણે પોતે પોતાના પર બળાત્કાર કરનારાને માફ કરી દીધા છે. પ્રેમથી તેમને સમજાવવા એ જ શ્રેષ્ઠ વિકલ્પ હોવાનું તેમનું માનવું અને કહેવું છે. તેઓ શિકાગોમાં રહેતાં હતાં ત્યારે એક ક્રિસમસની રાત્રે ચાર યુવકોએ તેમના પર બળાત્કાર કર્યો હતો. તેમણે કાઉન્સિંગ લીધું. ગોળીઓ ખાધી. ૨૦ વર્ષ સુધી આ વાત કોઈને ના કરી. અમેરિકા છોડી ભારત આવ્યાં. તેઓ વિશ્વખ્યાત હેરડ્રેસર બન્યાં. ક્રિકેટર ધોની, ગાયક કૈલાસ ખેર સહિત અનેક સેલિબ્રિટીના વાળનાં તેઓ માળી છે. તેઓ અનેક પ્રકારની સજ્જતા ધરાવે છે. એક આદિવાસી ગામ દત્તક લઈને તેનું નવસર્જન પણ તેઓ કરી રહ્યાં છે. દૂરદર્શનના સ્ત્રીશક્તિ કાર્યક્રમમાં તેમણે હિંમતથી પોતાની આપવીતી કહી હતી.